ये हर प्रकार के चेहरे पर अच्छे लगते हैं और औपचारिक व अनौपचारिक दोनों अवसरों के अनुकूल रहते हैं. स्ट्रेट हेयर हमेशा खास लुक देते हैं और सभी वर्ग या उम्र की महिलाओं को आकर्षक बनाते हैं. इसीलिए ऐसे केश आजकल की युवा और कामकाजी महिलाओं की खास पसंद हैं. दरअसल, अधिकतर लड़कियां व महिलाएं केशों की इस शैली की सहजता को देखते हुए इसे अपनाती हैं. ऐसे केशों को किसी भी मौसम में, चाहे वह गरमी हो, सर्दी हो या मानसून, साफ और सौम्य रखा जा सकता है.